paragraph_text: Granica između RSFSR u USSR je 1922. godine povučena na očitu ukrajinsku štetu: u prostranim okruzima koji su ostali s ruske strane granice živjelo je tada oko 2/3 Ukrajinaca (do 1970.-ih godina je zahvaljujući sistematskoj rusifikaciji je broj stanovnika koji se i dalje deklarirao Ukrajincima opao na 1/10). Isto vrijedi za prostrano područje Kubana, gdje je 1920-ih godina živjelo približno 2/3 Ukrajinaca, da bi pri kraju sovjetske vladavine samo 2,5 posto stanovnika deklarirao kao Ukrajinci - makar je ondje ostao raširen miješani jezik balačka, u suštini ukrajinski jezik kojem je dodano mnoštvo ruskih riječi."Russification", Bohdan Kravtsiv, Volodymyr Kubijovyč, "Internet Encyclopedia of Ukraine", Canadian Institute of Ukrainian Studies (CIUS) (University of Alberta/University of Toronto), pristupljeno 15.4.2022. Tekst preuzeto iz Encyclopedia of Ukraine, vol. 4, University of Toronto Press, 1993. Međutim je zahvaljujući rezultatima sovjetsko-njemačkoj invazije na Poljsku 1939. godine i potom pobjede SSSR-a u II. svjetskom ratu obuhvatila USSR također i područje Zapadne Ukrajine - koja je od 1793. godine kod Podjele Poljske bila pripala Austriji, kao i područje Rutenije, područja s ukrajinskim stanovništvom koje je od 11 stoljeća predstavljalo dio Mađarske.